text: – Vit eru væl fyri til dystin. Fyrireikingarnar hava gingið væl, og eg haldi at allir spælararnir eru væl fyri, og vit eru av álvara klárir til uppgávuna, sigur Hákun Edmundsson, ið væntandi verður ein av spælarunum, ið koma at mynda miðvøllin hjá U21-landsliðnum.
text: #000025
text: Men tað er kortini lítið, ið føroysku spælararnir kenna til U21-liðið hjá Aserbadjan, ið kemur á Svangaskarð hesaferð.
text: #000027
text: – Teir hava, líka sum vit, eitt nýtt U21-landslið, og tí er torført at meta um hvørjar styrkir teir hava. Men vit hava sæð eitt sindur av video av teimum, og har sæst, at teir standa væl í verjustøðu, og leggja síðani nógv fyri í skjótálopunum, sigur Hákun Edmundsson.
text: #000028
text: U21-landsdysturin millum Føroyar og Aserbadjan verður á Svangaskarði mikudagin 17. juni klokkan 17:00. Atgongumerki fyri einans 50 krónur kunnu keypast við dyrnar, og vónandi verða tað nógv, ið møta upp fyri at stuðla okkara ungu spælarum.
text: #000029
text: – Hetta verður ein trupul dystur, men serliga á heimavølli fara vit altíð eftir øllum stigunum. Vit vóna eisini, at nógvir áskoðarar koma at stuðla okkum, sigur Hákun Edmundsson at enda.
text: #000030
text: Eftir ein heldur lakan fyrra hálvleik, var tað eitt hamskift føroyskt lið, sum spældi ein góðan seinna hálvlei...
text: #000032